stanford-oval/wikipedia huggingface dataset:
Just Dance 2023
רשימת השירים

להלן רשימת השירים שנכללים בגרסת 2023 של המשחק:
| שיר | אמן | שנה |
| --- | --- | --- |
| Anything I Do | CLiQ featuring Ms Banks and Alika | 2018 |
| As It Was | הארי סטיילס | 2022 |
| Boy with Luv | BTS והלסי | 2019 |
| Bring Me to Life | אוונסנס ופול מק'קוי | 2003 |
| Can't Stop the Feeling! | ג'סטין טימברלייק | 2016 |
| Danger! High Voltage | Electric Six | 2002 |
| Disco Inferno | The Trammps | 1976 |
| Drivers License | אוליביה רודריגו | 2021 |
| Dynamite | BTS | 2020 |
| Heat Waves | גלאס אנימלס | 2020 |
| Good Ones | צ'ארלי XCX | 2021 |
| I Knew You Were Trouble | טיילור סוויפט | 2012 |
| If You Wanna Party | The Just Dancers | 2022 |
| Jamais Lâcher | Michou | 2022 |
| Locked Out of Heaven | ברונו מארס | 2012 |
| Love Me Land | זארה לארסון | 2020 |
| Magic | קיילי מינוג | 2020 |
| Majesty | ניקי מינאז', לברנית' ואמינם | 2018 |
| Million Dollar Baby | אווה מקס | 2022 |
| More | K/da featuring מדיסון ביר, I-dle (G),  Lexie Liu, Jaira Burns | 2020 |
| Numb | לינקין פארק | 2003 |
| Physical | דואה ליפה | 2020 |
| Playground | בי מילר | 2021 |
| Psycho | רד ולווט | 2019 |
| Radioactive | Imagine Dragons | 2012 |
| Rather Be | קלין בנדיט וג'ס גלין | 2013 |
| Sissy That Walk | רופול | 2014 |
| Stay | דה קיד לארוי וג'סטין ביבר | 2021 |
| Sweet but Psycho | אווה מקס | 2018 |
| Telephone | ליידי גאגא בהשתתפות ביונסה | 2010 |
| Therefore I Am | בילי אייליש | 2020 |
| Top of the World | שון מנדס | 2022 |
| Toxic | בריטני ספירס | 2004 |
| Walking on Sunshine | קתרינה והגלים | 1985 |
| Wannabe | ספייס גירלז | 2020 |
| Watch Out for This | מייג'ור לייזר בהשתתפות Busy Signal ,The Flexican וFS Green | 2013 |
| We Don't Talk About Bruno | שחקנים של דיסני מתוך הסרט אנקאנטו | 2021 |
| Witch | אלינה פאש וCast of Disney's | 2021 |
| Woman | דוג'ה קאט | 2021 |
| Wouldn't It Be Nice | The Sunlight Shakers והביץ' בויז | 1966 |
| Zooby Doo | Tigermonkey | 2016 |
Head Shoulders Knees & Toes

Head Shoulders Knees & Toes הוא סינגל של צמד התקליטנים הצרפתי, אופנבך, בשיתוף פעולה עם קווטרהאד ונורמה ז'אן מרטין (אנ'), שיצא, על ידי Ofenbach Music, וורנר מיוזיק גרופ וספינין' רקורדס, ב-8 במאי 2020.
וידאו קליפ

הווידאו קליפ של הסינגל יצא ב-7 באוגוסט 2020. נכון לאוקטובר 2022, הווידאו קליפ נצפה למעלה מ-17 מיליון פעמים.
מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |   ‏‏‏  מצעדים ודירוגים (2020–2021)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  איטליה | מצעד הסינגלים האיטלקי | 99 |  |
|  אירלנד | מצעד הסינגלים האירי | 62 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 21 |  |
|  גרמניה | GfK – טופ 100 | 6 |  |
|  הולנד | מצעד 40 הסינגלים ההולנדיים | 4 |  |
|  הולנד | מצעד 100 הסינגלים ההולנדי | 7 |  |
|  הונגריה | Rádiós Top 40 | 11 |  |
|  הונגריה | Dance Top 40 | 21 |  |
|  הונגריה | Single Top 40 | 3 |  |
|  הונגריה | Stream Top 40 | 3 |  |
|  ולוניה | אולטראטופ 40 | 38 |  |
|  חבר המדינות | טופ-היט | 56 |  |
|  נורווגיה | VG-lista | 16 |  |
|  סלובניה | SloTop50 | 5 |  |
|  סלובקיה | ČNS IFPI | 1 |  |
|  סלובקיה | Singles Digitál Top 100 | 19 |  |
|  פולין | ZPAV | 1 |  |
|  פלנדריה | אולטראטופ 50 | 7 |  |
|  צ'כיה | ČNS IFPI | 2 |  |
|  צרפת | SNEP | 20 |  |
|  רומניה | מצעד השירים הרומני | 1 |  |
|  רוסיה | טופ-היט | 86 |  |
|  שוודיה | סוורייטופליסטן | 32 |  |
|  שווייץ | המצעד השווייצרי | 6 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 22 |  |
|  גרמניה | GfK – טופ 100 | 45 |  |
|  הולנד | מצעד 40 הסינגלים ההולנדיים | 72 |  |
|  פולין | ZPAV | 22 |  |
|  צרפת | SNEP | 64 |  |
|  רומניה | מצעד השירים הרומני | 39 |  |
|  שווייץ | המצעד השווייצרי | 42 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  אוסטריה | Ö3 אוסטריה טופ 40‏ | 37 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 96 |  |
|  גרמניה | GfK – טופ 100 | 28 |  |
|  הולנד | מצעד 40 הסינגלים ההולנדיים | 92 |  |
|  הונגריה | Rádiós Top 40 | 21 |  |
|  הונגריה | Dance Top 40 | 93 |  |
|  הונגריה | Single Top 40 | 50 |  |
|  הונגריה | Stream Top 40 | 21 |  |
|  פלנדריה | אולטראטופ 50 | 47 |  |
|  צרפת | SNEP | 147 |  |
|  שווייץ | המצעד השווייצרי | 34 |  |
נתוני מכירות

| מדינה | תואר | מכירות |
| --- | --- | --- |
| אוסטריה (IFPI Austria) | 2× פלטינה | 60,000 |
| בלגיה (BEA) | פלטינה | 40,000 |
| קנדה (Music Canada) | זהב | 40,000 |
| דנמרק (IFPI Danmark) | זהב | 45,000 |
| צרפת (SNEP) | יהלום | 333,333 |
| גרמניה (BVMI) | 3× זהב | 600,000 |
| איטליה (FIMI) | פלטינה | 70,000 |
| פולין (ZPAV) | 3× פלטינה | 60,000 |
הערות שוליים

↑  „Head Shoulders Knees & Toes (feat. Norma Jean Martine) - Single“ von Ofenbach & Quarterhead (בגרמנית), 2020-05-08, ארכיון מ-2022-03-16, נבדק ב-2022-10-30
↑  Ofenbach & Quarterhead – Head Shoulders Knees & Toes (feat Norma Jean Martine)[Official Music Video], ארכיון מ-2022-06-27, נבדק ב-2022-10-30
| --- | --- |
בקרת זהויות :  MusicBrainz release group: d97c665b-6395-4787-9908-210616afdb81
MuseScore

| --- | --- |


 מפתח:  Werner Schweer
 מחזור חיים:  2 בספטמבר 2002 – הווה (22 שנים) 
 גרסה אחרונה:  4.4.2 (16 בספטמבר 2024) 
 מערכת הפעלה:  OS X, חלונות, לינוקס
 נכתבה בשפות:  C++, Qt 
 סוג רישיון:  הרישיון הציבורי הכללי של גנו גרסה 2
 קוד מקור:  https://github.com/musescore/MuseScore 
 קטגוריה:  כתיבת מוזיקה
 http://musescore.org/en/
 
MuseScore (בתעתיק עברי: מיוזסקור) היא תוכנת כתיבת תווים והלחנה חינמית המתאימה ל-Microsoft Windows, מקינטוש ולינוקס. זוהי תוכנה רבת פלטפורמות, WYSIWYG לכתיבת תווים החוסה תחת הרישיון החופשי GPL.
צורת הכתיבה היא על דף מדומה, עליו ניתן לכתוב את התווים באמצעות עכבר, מקלדת רגילה או מקלדת MIDI. בתוכנה ישנו מספר בלתי מוגבל של חמשות, ועל כל חמישה ניתן לשים עד ארבעה קולות. התוכנה משולבת עם מתזמן הרצף והסינתיסייזר FluidSynth, כך שניתן לכתוב עליה תווים באמצעותו.
התוכנה מסוגלת לייבא ולייצא קובצי MusicXML וקובצי MIDI סטנדרטיים.
Head over Heels (אלבום)

Head Over Heels (בעברית: מאוהבת מעל הראש) הוא אלבומה השלישי של הזמרת האמריקאית פאולה עבדול, אשר יצא ב-13 ביוני 1995, על ידי חברת התקליטים וירג'ין רקורדס. מתוך האלבום יצאו שלושה סינגלים: "My Love Is for Real",‏ "Crazy Cool" ו-"Ain't Never Gonna Give You Up".
האלבום הגיע למקום ה-18 במצעד הבילבורד 200.
רקע

ב-1994 החליטה עבדול לקחת הפסקה מקריירה מוזיקלית כדי להתמקד בחיה האישיים. באותה שנה היא התגרשה מבעלה ואף חלתה בבולמיה. באחד מראיונותיה דיברה עבדול על התקופה הזו ואמרה: "הרגשתי כל כך עצובה, פשוט הייתי צריכה להתמלא. זה הרגיש כאילו ניסיתי למלא חור גדול וריק".
בעקבות כך, אלבום זה הפך לאלבום האישי ביותר בקריירה של עבדול, "לקחתי את כל החומרים שפחדתי להראות ושמתי אותם במוזיקה שלי" אמרה עבדול ואף הוסיפה: "זה מרחב ומזן אחר לגברי עבורי. חוויתי צמיחה רוחנית שאפשרה לי לחזור באמת למה שאני הכי נהנית לעשות. וזה לגמרי התחבר למקום שלי כזמרת ורקדנית".
הפקה

על האלבום עבדול החליטה לעבוד עם מספר מפיקים גדול יותר ממה שעבדה על אלבומה הקודם על מנת לקבל מגוון של דעות וטעמים מוזיקליים. בנוסף עבדול הצהירה כי הייתה מעורבת יותר בהפקה של השירים ובאופן כללי הייתה מעורבת יותר בכל מה שקשור לאלבום ולטענתה המפיקים שלה אהבו את מעורבותה באלבום והודו לה על כך שהביעה את מחשבותיה.
רשימת רצועות

| Head over Heels> מס' | Head over Heels> שם | Head over Heels> משך | Head over Heels>  | Head over Heels>  | Head over Heels>  | Head over Heels>  | Head over Heels>  | Head over Heels>  | Head over Heels>  |
| --- | --- | --- | --- | --- | --- | --- | --- | --- | --- |
| 1. | Crazy Cool  | 4:42 |  |  |  |  |  |  |  |
| 2. | My Love Is for Real  | 5:20 |  |  |  |  |  |  |  |
| 3. | Ain't Never Gonna Give You Up  | 3:53 |  |  |  |  |  |  |  |
| 4. | Love Don't Come Easy  | 4:07 |  |  |  |  |  |  |  |
| 5. | If I Were Your Girl  | 3:55 |  |  |  |  |  |  |  |
| 6. | Sexy Thoughts  | 4:09 |  |  |  |  |  |  |  |
| 7. | The Choice Is Yours  | 4:48 |  |  |  |  |  |  |  |
| 8. | Ho-Down  | 4:22 |  |  |  |  |  |  |  |
| 9. | Under the Influence  | 4:29 |  |  |  |  |  |  |  |
| 10. | I Never Knew It  | 4:27 |  |  |  |  |  |  |  |
| 11. | Get Your Groove On  | 4:03 |  |  |  |  |  |  |  |
| 12. | Missing You  | 3:54 |  |  |  |  |  |  |  |
| 13. | It's All About Feeling Good  | 3:46 |  |  |  |  |  |  |  |
| 14. | Cry for Me  | 3:38 |  |  |  |  |  |  |  |
| משך כולל: | משך כולל: | 59:33 |  |  |  |  |  |  |  |
הערות שוליים

↑  Paula Abdul, Billboard
| פאולה עבדול |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Forever Your Girl • Spellbound • Head Over Heels |  |
| אלבומי רמיקס | Shut Up and Dance: Mixes |  |
| אלבומי אוסף | Greatest Hits • Greatest Hits: Straight Up! |  |
| סינגלים | "Knocked Out" • "The Way That You Love Me • "Straight Up" • "Forever Your Girl" • "Cold Hearted" • "Opposites Attract" • "Rush Rush" • "The Promise of a New Day" • "Blowing Kisses in the Wind" • "Vibeology" • "Will You Marry Me?" • "My Love Is for Real" • "Crazy Cool" • "Ain't Never Gonna Give You Up" • "Dance Like There's No Tomorrow" • "I'm Just Here for the Music" |  |
| סיבובי הופעות | Under My Spell Tour • Total Package Tour • Straight Up Paula! • Paula Abdul: Forever Your Girl |  |
| טלוויזיה | American Idol • Hey Paula • Live to Dance • The X Factor • So You Think You Can Dance |  |
| --- | --- |
בקרת זהויות :  MusicBrainz release group: 26818a79-e36b-3613-a22b-2f735cf64ef7
MPEG-2

MPEG-2 הוא תקן פופולרי לדחיסה וקידוד דיגיטלי של וידאו ואותות שמע (Audio) שפותח על ידי Moving Picture Experts Group (ראשי התיבות של MPEG). התקן מבוסס על שיטות דחיסה מאבדת נתונים (lossy).
התקן נוצר כשדרוג ל-MPEG-1 שקדם לו והוא מבוסס עליו. הוא בעל תאימות לאחור ומכיל את כל התכונות של MPEG-1, אך עולה עליו באיכות התמונה והשמע, באיכות הדחיסה, ובגמישותו הרבה.
הוא נועד להחליף את ישומי הווידאו האנלוגי ונפוץ כיום ברוב ישומי הטלוויזיה הדיגיטלית כמו שידורים בלוויין ובכבלים, נגני DVD ועוד. במרבית היישומים יהיו מאפייני התצוגה כמו גודל התמונה ותדר התצוגה זהים לאלו ששימשו בטלוויזיה בעלת הפרדה סטנדרטית (SD). ישומי טלוויזיה בהפרדה גבוהה (HDTV) מבוססים בדרך כלל על תקן MPEG-4 המתקדם יותר.
התקן מחולק לפרקים בהתאם לסוגי המידע בהם הוא מטפל. העיקריים שבהם מתייחסים למערכת (system), לווידאו ולשמע. חלק 1 - המערכת, מתאר אפשרויות לפורמט מכל עבור המדיה: transport stream אשר מותאם לשידור זורם, כגון שידורי טלוויזיה, ו - program stream אשר מותאם לקובץ בהתקן אחסון כגון DVD. חלק 2 - הווידאו, מתאר את מבנה הנתונים והאלגוריתמים לדחיסת הווידאו. חלק 3 ו-7 - השמע, מתאר את מבנה הנתונים והאלגוריתמים לדחיסת שמע. חלקים נוספים מכילים הנחיות לבדיקה ותוספות שונות.
השימוש בקוד MPEG-2 דורש מקודד, אשר הופך את המידע המקורי (תמונה וקול) לרצף של קוד דיגיטלי שיקרא זרם MPEG, ומפענח אשר קורא את הרצף ומשחזר את המידע המקורי.
המערכת (System)

זרם של קוד MPEG מכיל כמה זרמים בסיסיים (Elementary Stream) שונים ונבדלים. במקרה הפשוט יהיו אלה זרם השמע וזרם הווידאו. כל אחד מהזרמים נקצץ לחבילות בסיסיות (Packet) בגודל קבוע והחבילות "נארזות" מחדש, לסירוגין, בלווית תקורה מתאימה (Header) כך שהמפענח יוכל לזהות את מקורן ולבנות מחדש את הרצף. רמת המערכת מכילה גם נתונים שאינם שמע או וידאו כגון כתוביות, תאריך, מידע על הסרט ועוד.
בגלל השוני בישומים וצורת השימוש מבחינים בין מערכת שנועדה לשידורים, Transport Stream ובין זו שמיועדת לקובצי אחסון כמו ב-DVD שנקראת Program Stream. קובץ ב-DVD למשל יכול להכיל כמה זרמי שמע לתמיכה בשפות שונות. לעומת זאת, זרם משודר יכיל בדרך כלל כמה ערוצי טלוויזיה שונים ואת לוח השידורים. כל אחת מהמערכות משתמשת בחלק מהאפשרויות הרבות שמציע MPEG-2.
זרם הווידאו

תצוגת וידאו מורכבת מרצף של תמונות. זרם הווידאו של MPEG-2 מורכב מרצף של נתונים דחוסים המאפשרים לשחזר ולהציג את התמונות בזו אחר זו. בשידור של זרם וידאו או בקריאה מנגן DVD, חייב קצב התמונות בקוד להתאים לקצב התצוגה, כלומר 25 או 30 תמונות בשנייה, תלוי בשיטת התצוגה, PAL או NTSC. כל תמונה יכולה להופיע כיחידה אחת, תמונת מסגרת (Frame), או כשתי תמונות שדה (Fields) עוקבות המכילות לסירוגין את קווי התצוגה האי-זוגיים והזוגיים. שידור ותצוגה בשיטה זו נקראים סריקה שלובה (Interlaced). תקן MPEG-2 תומך בשני סוגי התמונות. במקרה של תמונות שדה, התמונות ישודרו ויוצגו בתדר כפול. התמיכה בתמונות שדה (Field Picture) היא אחד השיפורים בהשוואה ל-MPEG-1.
זרם הווידאו > דחיסת התמונה

המידע המשמעותי מבחינה כמותית בזרם MPEG הוא אות החוזי (התמונה). יש שתי רמות בהן דוחסים את המידע:
דחיסה מרחבית - כלומר דחיסת המידע שבמרחב התמונה. דחיסה זאת נעשית ברמת התמונה הבודדת. כל מסגרת וידאו היא למעשה תמונה דיגיטלית והיא נדחסת בשיטות המקובלות לדחיסת תמונות, באופן דומה לדחיסת JPEG, תוך ניצול העובדה שהעין האנושית מתעלמת מחלק משמעותי מהמידע שבתמונה (למשל, הרגישות לצבע נמוכה יותר מהרגישות לערכי בהירות). בנוסף מנצלת הדחיסה את העובדה שחלק מהמידע בתמונה חוזר על עצמו (למשל, פיקסלים סמוכים דומים זה לזה).
דחיסה טמפורלית (בציר הזמן). דחיסה זו מנצלת את העובדה שבדרך כלל בצילום וידאו יהיו שתי תמונות עוקבות כמעט זהות זו לזו. לפיכך, אם תמונה אחד קודדה במלואה, מספיק לקודד את ההבדלים כדי לקבל את התמונה הבאה.
זרם הווידאו > סוגי התמונות ב-MPEG-2

קוד ה-MPEG-2 של התמונה מאפשר למפענח לשחזר את התמונה שתוצג. מכיוון שחלק מהתמונות נשמרות במלואן בעוד שרוב התמונות שומרות רק את ההבדלים, קיימים ב-MPEG-2 כמה סוגי תמונות (אף על פי שתמונה יכולה להיות מסוג מסגרת (Frame) או שדה (Field), המונח הנפוץ הוא Frame והוא מתייחס רק לשיטת הקידוד שלהלן).
I-Frame - מהמילה Intra. הקוד מאפשר לשחזר את התמונה המלאה באופן עצמאי, ללא תלות בתמונה אחרת. (מסומנת באות I).
P-Frame - מהמילה Predictive. התמונה המקודדת, שתוצג רק בהמשך, מכילה את השינוי מתמונת ה-I או ה-P שקדמה לה ומבוססת עליה (מסומנת באות P).
B-Frame - מהמילה Bidirectional. מכילה את ההבדל מתמונת I או P שקדמה לה וגם מזאת שבאה אחריה, כלומר השחזור הוא לשני הכיוונים וזה מקור השם. כמות המידע המקודד בתמונה זו היא הקטנה ביותר. איכות התמונה פחותה ואילו הדחיסה מקסימלית. אינה משמשת כפריים התייחסות. (מסומנת באות B).
מכיוון שפיענוח תמונת B מבוסס על תמונת P שתוצג אחריה, יש צורך לפענח את תמונת ה-P לפני תמונת ה-B. על כן, בקוד שבזרם ה-MPEG-2 חייבת תמונת P להופיע לפני תמונת ה-B שתלויה בה. כלומר, סדר הופעת התמונות בקוד אינו זהה לסדר התצוגה. כדי לפענח תמונת B יש צורך בזיכרון שישמור את שתי התמונות האחרות.
כל רצף תמונות לפיענוח חייב להתחיל בתמונה מסוג I. רצף תמונות נקרא GOP (ראשי תיבות של Group Of Pictures). רצף התמונות הוא לרוב (...IBBPBBP(IBBP אך ניתן להגדיר רצף אחר. ככל שיהיה הרצף ארוך תושג דחיסה רבה יותר, שכן כמות המידע בתמונת I גבוהה בסדרי גודל. מצד שני, כאשר מתחילים בפיענוח זרם וידאו, למשל אחרי החלפת ערוץ בממיר, יש להמתין להופעה של תמונת I כדי להתחיל את פענוח התמונות, שכן יתר התמונות מתבססות עליה. לכן תופיע תמונת I בדרך כלל בכל חצי שנייה.
זרם השמע (Audio)

MPEG-2 תומך בשני תקנים לקידוד ודחיסה של אותות שמע. MP3, שהופיע כבר ב-MPEG1, שופר ושודרג כדי לאפשר שמע ב-5 ערוצים, כמו במערכת קולנוע ביתי. כן נוספה שיטה חדשה ועדיפה - AAC. זרמי השמע והווידאו שהם כאמור זרמים נפרדים מכילים אותות תזמון כדי לסנכרן בין הסרט לפס הקול.
ראו גם

H.264
MP3
JPEG
Multiple sequence alignment

MSA - Multiple sequence alignment הוא עימוד  של שלושה או יותר רצפים ביולוגיים, כדוגמת  DNA ,RNA או חלבון. במקרים רבים, הקלט להגדרת רצפי שאילתא מניח שיש קשר אבולוציוני שבו הם חולקים את השושלת וצאצאים של אב קדמון משותף. ניתן לבצע ניתוח פילוגנטי כדי להעריך מקורות אבולוציוניים המשותפים של הרצפים.
תיאורים ויזואליים של רצפי המולקולות ממחישים אירועי מוטציה כגון מוטציה נקודתית (חומצת אמינו אחת או שינויי נוקלאוטידים) המופיעה כאותיות שונות בעמודה אחת בעימוד, ומוטציות החדרה או מחיקה (indels או פערים) המופיעות כמקפים באחד או יותר מהרצפים בעימוד.
עימוד רצפים מרובה משמש לעיתים קרובות כדי להעריך את שימור רצף של חומצות האמינו בחלבונים ונוקלאוטידים בחומר התורשתי.
עימוד מספר רצפים דורש שיטות מתוחכמות יותר מעימוד רצפים פשוט של שתי מחרוזות שכן הוא מסובך יותר חישובית. רוב התוכנות העושות עימוד מרובה רצפים עושות שימוש בשיטות היוריסטיות ולא בהכרח מוצאות את האופטימום הגלובלי. גישה ישירה לבעיה יכולה להיעשות באמצעות תכנון דינמי למציאת עימוד אופטימלי גלובלית, בדומה לעימוד רצפים פשוט - אולם לצורך עימוד N רצפים נדרש מילוי של מטריצה הכרוך ב- \mathrm {O} (Length^{Nseqs}).  קיימות גישות להגבלה ולצמצום מרחב החיפוש בתכנון הדינמי, למשל עימוד מקדים של כל זוג רצפים בעימוד רצפים פשוט. אחת הגישות הנפוצות ביותר להתמודדות עם הבעיה היא חיפוש היוריסטי בשיטת התקדמות (או שיטה היררכית או שיטת עץ): באמצעות שימוש תחילה בזוג הרצפים הדומה ביותר בכל שלב. גישה זו נמצאת בשימוש בכלי הפופולרי Clustal. קיימות גישות איטרטיביות, הדומות לחיפוש בשיטת התקדמות, אך מאפשרות לבחון מחדש רצפים ששולבו בעימוד - כך עשוי להתקבל עימוד טוב יותר, במחיר של זמן ריצה ארוך יותר. גישה נוספת לעימוד רצפים מרובה היא שימוש במודל מרקוב חבוי (HMM) - באמצעות מודל משערכים הסתברות לעימודים שונים, וניתן לבחור את העימודים שלהם הנראות המקסימלית.
דוגמה לתוצאות של MSA
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
Multimedia Messaging Service

Multimedia Messaging Service (בראשי תיבות: MMS) היא טכנולוגיה להעברת הודעות הכוללות תוכן בעל מדיה עשירה ברשתות של טלפונים סלולריים. ההודעות הללו כוללות בדרך כלל תמונות, וידאו, הקלטות קול ושילוב ביניהם. ה־MMS נועד לשדרג את טכנולוגיית ה־SMS שמוגבלת להעברת הודעות טקסט קצרות.
טלפונים שתומכים ב־MMS יכולים לקבל ולשלוח הודעות שכוללות מולטימדיה מהטלפון שלהם לטלפון תומך MMS אחר או לכתובת דואר אלקטרוני. שירות זה פופולרי במיוחד בטלפונים סלולריים הכוללים מצלמה, בהם המשתמש יכול לצלם תמונה או סרט וידאו ולשלוח אותם באופן מיידי.
השירות הושק לראשונה בסוף שנת 2001 אולם החל להתרחב רק בשנת 2003. המדינה בה נעשה השימוש האינטנסיבי ביותר ב־MMS היא איטליה. ברוב המקומות בהם הושק השירות לא נקרא MMS אלא "הודעת תמונה", "SMS עם תמונה" וכו'.
הודעות MMS מועברות בעזרת רשת מנותבת מנות, כגון GPRS או רשתות דור 3. תקן ה־MMS תוקנן על ידי גופי התקינה של רשתות דור שלישי, 3GPP ו־3GPP2, אך הוא אינו דורש קיומה של רשת דור שלישי. השירות נפוץ במיוחד ברשתות GSM (כדוגמת סלקום ואורנג') אולם אומץ, בשינויים קלים, ברשתות CDMA.
שירות ה־MMS מבוסס IP ופועל על גבי ערוצי הנתונים של הטלפון ולכן הוא פחות מוגבל בגודל הודעה משירות ה־SMS, שפועל על ערוץ הבקרה. כיום מקובל גודל מקסימלי של 360 קילו־בייט להודעה. גודל זה מספיק לתמונה או לקליפ וידאו קצר של כ־15 שניות. יש הצופים כי שירות ה־MMS, בשילוב עם טלפונים בעלי מצלמה באיכות גבוהה, יהיה חלק בלתי נפרד מהמצלמות הדיגיטליות כיוון שהמשתמשים יוכלו לשלוח את התמונות להדפסה ישירות מתוך המכשיר.
שירות MMS בישראל

בעבר היה הבדל מהותי בדרך העבודה עם הודעות MMS בחברת פלאפון, שעושה שימוש ברשת CDMA, לעומת סלקום ופרטנר, שעושות שימוש ברשת GSM. בפלאפון מרבית המכשירים נעזרים בשירות תקשורת נתונים שניתן בתשלום נוסף, ובעצם נשלח לינק לאתר ה־WAP של החברה. ברשתות סלקום ופרטנר, ההודעה מגיעה למכשיר בעזרת חיבור שאינו תמורת תשלום נוסף ונשמרת בתוך הזיכרון המובנה של המכשיר או בתוך כרטיס זיכרון הנמצא במכשיר וניתנת לצפייה מחודשת אפילו כאשר לא זמין חיבור לרשת הסלולרית.
כאמור, הבדל זה קיים רק בחלק מהמכשירים ברשת פלאפון, וכעת המכשירים החדשים תומכים ב־MMS בדרך דומה לזו שנהוגה ברשתות ה־GSM.
בזמן האחרון, חברות הסלולר בישראל עובדות על פתרונות קישוריות ביניהן כך שיהיה ניתן לשלוח הודעות MMS מרשת אחת לשנייה, הפתרון כבר הושלם ברשתות ה־GSM והוא נמצא בעיצומו בחברת פלאפון.
מספר חברות ישראליות פעילות באספקת תשתית ל־MMS. חברת קומברס היא אחת מארבע הספקיות הגדולות בעולם לשרתי MMS. חברות ישראליות אחרות מפתחות במוצרים שעוסקים בהמרת מדיה המועברת בהודעות ביניהן אדאמינד ומוביקסל.
Munsey's Magazine

| --- | --- |

שער Munsey's Magazine, מאי 1911.
 מו"ל:  Frank Munsey 
 תאריכי הופעה:  2 בפברואר 1889 – אוקטובר 1929 (כ־40 שנה) 
 מערכת:  ניו יורק 
 מדינה:  ארצות הברית 
 
Munsey's Magazine ("המגזין של מאנסי"; נקרא תחילה Munsey's Weekly - "השבועון של מאנסי") הוא מגזין קוורטו בן 36 עמודים שייסד בשנת 1889 פרנק א. מאנסי. מאנסי שאף לייסד "מגזין של העם בעבור העם, עם תמונות, איורים, אווירה טובה ועניין אנושי לאורכו". העורך הראשון היה ג'ון קנדריק בנגס. זמן קצר לאחר צאתו מכר המגזין 40,000 עותקים בשבוע. ב-1891 החליט מאנסי להוציא את המגזין לאור פעם בחודש במקום פעם בשבוע, ושמו שונה ל"מגזין של מאנסי" מ"השבועון של מאנסי".
באוקטובר 1893 הפחית מאנסי את מחיר המגזין לעשרה סנט, וצעד זה העלה בהרבה את המכירות. נכון ל-1895, הופץ המגזין בהיקף של 500,000 עותקים בחודש. המגזין כלל איורים רבים (בהם מאת המאייר צ'ארלס הווארד ג'ונסון), והושמעה כלפיו ביקורת על שהציג "נשים חצי-לבושות ותמונות עירום". היו חנויות שסירבו למכור את המגזין בשל כך, אך תפוצתו המשיכה לגדול וב-1897 הופץ המגזין בהיקף של 700,000 עותקים בחודש.
ב-1906 החלה תפוצת המגזין להצטמצם, ובשנות ה-20 הוא הגיע לכדי תפוצה של 60,000 עותקים בחודש. באוקטובר 1929 אוחד עם מגזין הספרות הזולה Argosy שפרסם מאנסי. אולם מיד לאחר האיחוד יצא שוב המגזין למערכת נפרדת, יחד עם המגזין Argosy All Story, ונוצר כתב העת All-Story, שהמשיך להתפרסם על בסיס חודשי תחת שלל שמות שונים עד למאי 1955.
בין שאר הסיפורים שפורסמו במגזין, נמנה הסיפור הקצר "דורבנות" ("Spurs") מאת טוד רובינס (שפורסם במגזין ב-1923), שעליו התבסס באופן רופף התסריט של סרט הפולחן "פריקס" (1932).
כיום זמינים כמה מגיליונותיו המלאים של המגזין בשירות גוגל ספרים של גוגל.
הערות שוליים

↑  ‏Tassin, Algernon (בדצמבר 1915). "The Magazine In America, Part X: The End Of The Century". The Bookman: an Illustrated Magazine of Literature and Life. XLII (4): 396–412. נבדק ב-2008-08-03. {{cite journal}}:  (עזרה)‏
↑  The Argosy & related magazines
Hold the Girl

Hold the Girl (בעברית: החזק את הילדה) הוא אלבום האולפן השני של הזמרת-יוצרת היפנית-בריטית רינה סאוואיאמה, שיצא ב-16 בספטמבר 2022 על ידי חברת התקליטים העצמאית Dirty Hit. האלבום הוקלט בין 2021 ל-2022, והוא הופק על ידי מפיקים שונים בהם פול אפוורת', סטיוארט פרייס, מרקוס אנדרסון וקלרנס קלריטי, שהיה ממפיקי אלבומה הראשון, Sawayama.
רקע

ב-17 באפריל 2020 הוציאה סאוואיאמה את אלבום הבכורה שלה, Sawayama, שזכה לשבחים ממבקרי המוזיקה. בשנת 2021 הודיעה כי החלה לעבוד על שירים לאלבום החדש. בנובמבר 2021, החלה סאוואיאמה את סיבוב ההופעות שלה לקידום האלבום, "Dynasty Tour". במהלך ההופעה בגלאזגו ב-13 בנובמבר וההופעה בלונדון ב-17 בנובמבר, ביצעה סאוואיאמה שיר חדש בשם "Catch Me in the Air", אשר נכלל באלבום החדש.
ב-16 במאי 2022 הכריזה סאוואיאמה רשמית על האלבום ועל כך שיפורסם ב-2 בספטמבר 2022. הסינגל המוביל של האלבום, ששמו "This Hell", יצא לאור ב-18 במאי 2022. בכתבה על הכרזת האלבום במגזין וראייטי, תואר Hold the Girl כ"התפתחות בסגנון של סאוואיאמה שתשלב השפעות מכל קשת הפופ".
קידום

ב-19 במאי 2022 ביצעה סאוואיאמה את "This Hell" ב-The Tonight Show בכיכובו של ג'ימי פאלון. בנוסף, הכריזה סאוואיאמה על סיבוב הופעות במחצית השנייה של 2022.
רשימת רצועות

| מס' | שם | משך |
| --- | --- | --- |
| 1. | Minor Feelings  | 2:00 |
| 2. | Hold The Girl  | 4:05 |
| 3. | This Hell  | 3:56 |
| 4. | Catch Me In The Air  | 3:35 |
| 5. | Forgiveness  | 4:20 |
| 6. | Holy (Til You Let Me Go)  | 3:19 |
| 7. | Your Age  | 2:54 |
| 8. | Imagining  | 3:32 |
| 9. | Frankenstein  | 3:12 |
| 10. | Hurricanes  | 3:22 |
| 11. | Send My Love To John  | 3:25 |
| 12. | Phantom  | 4:25 |
| 13. | To Be Alive  | 3:54 |
| משך כולל: | משך כולל: | 45:59 |
הערות שוליים

↑  פול אפוורת', קלרנס קלריטי, סטיוארט פרייס, מרקוס אנדרסון
1 2 3  Garcia, Thania (18 במאי 2022). "Rina Sawayama Reveals Upcoming 'Hold the Girl' Album, With New Single 'This Hell'". Variety. נבדק ב-19 במאי 2022. {{cite journal}}:  (עזרה)
1 2  Richards, Will (14 בנובמבר 2021). "Watch Rina Sawayama debut soaring new song 'Catch Me In The Air' live". NME. נבדק ב-19 במאי 2022. {{cite web}}:  (עזרה)
↑  Mylrea, Hannah (10 בנובמבר 2021). "Rina Sawayama live in Manchester: a jubilant, fun-filled spectacle". NME. נבדק ב-19 במאי 2022. {{cite web}}:  (עזרה)
1 2  Strauss, Matthew (18 במאי 2022). "Rina Sawayama Announces New Album Hold the Girl, Shares New Song "This Hell": Listen". Pitchfork. נבדק ב-19 במאי 2022. {{cite web}}:  (עזרה)
| --- | --- |
בקרת זהויות :  MusicBrainz release group: b0563b67-ad04-4276-817a-abffd188a8d9
Ratfaces Home Videos Presents Useless ID

כרזת הסרט
Ratfaces Home Videos Presents Useless ID הוא סרטון DVD אודות להקת הפופ פאנק הישראלית Useless ID.
התקליטון הושק ב-23 בספטמבר 2006, במועדון הבארבי בתל אביב.
בין היתר, מכיל התקליטון את כל הקליפים של הלהקה, תמונות, הופעות חיות, סרטון "מאחורי הקלעים" ועוד.
התקליטון הופק בלייבל EarSay Records, השייך לחנות האוזן השלישית.
הפקה > הפקת DVD

יובל דגן
גיא כרמל
יותם בן חורין
ניר גוטרימן
דורון בן טוב
יסמין רוסו
יאיר יונה